બેલાને સારું-સારું લાગતું. જો કે ઝટ ગળે નહોતું ઊતરતું. ક્યાંથી ઊતરે ? સમજણી થઈ ત્યારથી ઘરમાં એણે બાપનું મા ઉપરનું ધણીપણું જ કાયમ જોયું હતું. આવા વાતાવરણમાં ઊછરેલી એટલે ઝટ ગળે ક્યાંથી ઊતરે ? લગ્ન પછી વરસેક તો સપનામાં ગયું. ક્યારેક ક્યારેક બેલાને વિનુનું વર્તન ખૂંચતું’તું, પણ સપનામાં એ બધું ક્યાંય ભુલાઈ જતું. પછી ઉપરાઉપરી બે બાળકો થયાં. બેલા ઘરમાં વધુ ને વધુ કેદ થતી ગઈ. વિનુ ધંધા-રોજગારમાં વધુ ને વધુ વ્યસ્ત થતો ગયો.